261 
Fredericella 's Livsløb her til Lands er kortelig følgende: 
I November Maaned finder man paa Stene og Grene korte Smaastykkcr 
af forskellig Form og knap en Linies Længde; de ere brunsorte af 
Farve, aabne i begge Ender, og Enderne ere uregelmæssig flossede; 
allerede med Lupe ser man, at der inde i hvert af disse Stykker 
ligger en af de velbekendte, nyredannede Statoblaster. I denne 
Form (Tab. I, Fig. 3), der første Gang er set af Ivraepelin (S. 101), 
overvintrer den. I Juni Maaned findes Statoblasterne spirende 
inde i de korte, gamle Rørstykker, og ud af disse skyder det første 
Polypid frem, der snart ved Knopskydning danner flere. I August 
—September Maaned staa Kolonierne i deres fulde Kraft (Tab. I, 
Fig. 2). I Oktober Maaned ser man, navnlig efter stærke Storme, 
Grenene, hvorpaa Kolonierne have siddet, blive mere og mere bare, 
de lange frithængende Ranker falde af en efter en, og tilsidst ere 
kun de vandret langs Underlaget krybende Rør eller de frithængende 
Rankers inderste Del tilbage som korte, tynde Udvæxter. En 
Del meget store Kolonier, som jeg havde holdt i Akvarier i et 
Par Maaneder, faldt ganske hen i November Maaned; Polypiderne 
raadnede bort, ingen nye Knopper frembragtes, og Rørene løsnede 
sig et efter et fra Grenen , hvorpaa de sade. Paa Akvariets Bund 
pulveriseredes disse Rør endnu mere, saaledes at der dannedes et 
fint, brunt Slam, som ved Undersøgelse under Mikroskopet viste sig 
at bestaa af lutter Kørstykker og talrige Statoblaster. 
Fisker man om Efteraaret pelagisk i Søens Overflade, faar man 
ikke sjældent i sit Net disse lange, affaldne Ranker. Under Mikro¬ 
skopet vise de sig som hvide Grene, i hvilke ethvert Spor af Poly- 
pider er forsvundet; derimod indeholde de altid nogle Statoblaster. 
Jeg formoder, at disse afrevne Grene med Statoblaster, som man 
finder drivende i Søernes Overflade, spille en Rolle som artsspre¬ 
dende , og altsaa paa en Maade erstatte Svømmestatoblasterne hos 
de øvrige Phylactolæmer. At Bryozokolonierne saaledes i Efter¬ 
aaret sønderslaas af Bølgerne, og enkelte Dele bortføres af disse, 
er ikke noget ejendommeligt for Fredericella ; lignende Rør har 
jeg taget af Plumatellerne, og af Cristatella har jeg ofte i Efter- 
